ڤايروس كورونا الجديد 2019 (SARS-CoV-2 سارس-كوڤ-2) هوا نوع جديد من انواع فيروس كورونا اكتشف سنه 2019 فى مدينة ووهان ف الصين. بيسبب مرض اسمه كوڤيد-19 لما اتحدد ان فيه ڤايروس جديد بيسبب انفلونزا فى ووهان كان فيه اخبار انه هايتسما ڤايروس ووهان. ده ماحصلش عشان لما ڤايروسات تانيه اتسمت باسم اماكن زى انفلونزا اسبانى او حيوانات زى انفلونزا فراخ او انفلونزا خنازير حصلت تصرفات ضرت ناس معينه بسبب ستيجما المرض. مصدر السلالة الفيروسية مش معروف لكن فيه احتمال انه ممكن يكون واحد من فيروسات كورونا المعروفه اللى بتصيب الحيوان ف الأصل . نتيجة لاصابة الانسان بيه الفيروس اتكييف و بئا قادر يصيب مشاكل كبيره ف الجهاز التنفسى و لكن ده مش مؤكد. السارس-كوڤ-2 ليه تشابه وراثى كبير مع فيروسات كورونا الخفاش ، و محتمل أن فيروسات كورونا الخفاش هيا اصل السارس-كوڤ-2 علشان الفيروس فيه شبه من فيروس موجود ف جنس رينولوفوس من خفافيش حدوة الحصان. اكتشف باحثين من جوانجتشو عينه من پانجولين ليها تسلسل حمض نووي فيروسى "مطابق بنسبة 99٪" للسارس . عشان كده فيه احتمال ان حيوانات الپانجولين كان الوسيط فى تطور السارس-كوڤ-2 اللى خللاه يعدى البشر.